Diari Oficial de la Generalitat Valenciana


Sumari del DOGV 9384, del 15-07-2022 (2022/6680)

RESOLUCIÓ de 11 de juliol de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2022, destinades a ajuntaments i mancomunitats de la Comunitat Valenciana i entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, la posada en valor dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana, en el marc de l'Ordre 1/2020, de 2 de juny, i de la Resolució de 23 de febrer de 2022, les dues de la Conselleria de Participació, Transparència, Cooperació i Qualitat Democràtica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6680


Data del document
:   11-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 11 de juliol de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2022, destinades a ajuntaments i mancomunitats de la Comunitat Valenciana i entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, la posada en valor dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana, en el marc de l'Ordre 1/2020, de 2 de juny, i de la Resolució de 23 de febrer de 2022, les dues de la Conselleria de Participació, Transparència, Cooperació i Qualitat Democràtica. [2022/6680]  
  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica (DOGV 8829, 08.06.2020), en relació amb la Resolució de 23 de febrer de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2022 (DOGV 9288, d'1.03.2022), es resol esta convocatòria basant-se en els següents:  
  
Antecedents de fet  
  
Primer. En l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica (d'ara en avant, Ordre 1/2020), es van aprovar les bases reguladores de la concessió de subvencions destinades a projectes i iniciatives en matèria de memòria històrica i democràtica valenciana.  
En esta ordre es regulen dues línies d'ajudes, i esta correspon a la indicada amb el número S8335000 (línia 2): «Ajudes destinades a subvencionar, en el marc del que es disposa en la legislació sectorial vigent, projectes i iniciatives que tinguen per objecte la realització d'actuacions relacionades amb la memòria històrica i democràtica valenciana, la posada en valor dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana».  
En el marc establit per estes bases reguladores, a través de la Resolució de 23 de febrer de 2022, de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per a l'exercici 2022.  
Segon. De conformitat amb el resolc sisé d'aquesta resolució de convocatòria, el termini de presentació de sol·licituds finalitzava l'1 d'abril de 2022, i el nombre total de sol·licituds presentades és de 71.  
  
Dels expedients incoats a partir de les sol·licituds presentades, hi ha cinc entitats que passen a la línia núm. S7923000 (línia 1) de l'Ordre 1/2020, en concret, els següents expedients:  
  
Expedient Entitat  
JSRDAJ/2022/10 ASSOCIACIÓ INTERPRETA NATURA  
JSRDAJ/2022/14 ATENEU CULTURAL  
JSRDAJ/2022/20 ASSOCIACIÓ JOAN PESET ALEIXANDRE  
JSRDAJ/2022/32 ASSOC. FAMILIARS VIT. FOSSA 94 PATERNA  
JSRDAJ/2022/51 COORDINADORA ASSOCIACIONS D'ALACANT  
  
  
Per tant, continuen 66 expedients a tràmit.  
Tercer. Vistes les sol·licituds presentades, es van efectuar tràmits d'audiència amb caràcter previ a la inadmissió a tràmit de 10 sol·licituds ja que, a la vista de la descripció del projecte, l'objecte, les activitats i els objectius ressenyats en els programes presentats, es va considerar que les actuacions per a les quals se sol·licitaven les ajudes no estaven ajustades al que s'exigeix en l'article 1 de l'esmentada ordre. En este tràmit d'audiència únicament han presentat al·legacions dins del termini i en la forma escaient dues entitats:  
D'una banda, l'Ajuntament de Chiva (JSRDAJ/2022/59), que sol·licita un canvi en l'objecte i import de les actuacions presentades inicialment. Vista l'al·legació presentada, la comissió entén que no és procedent estimar el canvi de projecte, per tractar-se d'una nova sol·licitud fora de termini, per tant s'inadmet.  
D'altra banda, l'Ajuntament de Vinalesa (JSRDAJ/2022/66) ha presentat un escrit on desisteix de la subvenció sol·licitada.  
Quart. Així mateix, es van efectuar tràmits d'audiència parcials amb caràcter previ a la inadmissió a tràmit d'alguna concreta actuació en cinc sol·licituds ja que, a la vista de la descripció de les activitats, es considerava que, com en el punt anterior, no estaven ajustades al que s'exigeix en l'article 1 de l'esmentada ordre. Per això, en relació amb els quatre expedients dels ajuntaments de Vila-real (JSRDAJ/2022/35), Almenara (JSRDAJ/2022/46), Villanueva de Viver (JRSDAJ/2022/63) i Agost (JRSDAJ/2022/68), els imports subvencionables han variat i corresponen a les actuacions proposades, exceptuant l'organització de les jornades, llibres i documentals sobre memòria.  
Cinqué. Així mateix, es van efectuar els oportuns requeriments perquè les entitats pogueren esmenar els defectes detectats en la sol·licitud, amb l'advertiment que si no esmenaven la falta o no presentaven tota la documentació exigida en el termini legalment concedit es consideraria que desisteixen de les seues peticions.  
Sisé. La comissió de valoració prevista en l'article 6 de l'Ordre 1/2020 es va reunir amb data 7 de juny de 2022, per a avaluar les sol·licituds admeses a tràmit d'acord amb els criteris objectius d'atorgament continguts en l'article 7 de l'Ordre, i assignar les quanties individualitzades de subvenció, segons el que es disposa en l'article 8 de l'Ordre.  
  
El procediment seguit per l'òrgan col·legiat queda recollit en l'acta de l'esmentada sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Seté. L'òrgan instructor ha emés informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 4 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, tot això en concordança amb el que es disposa en l'article 9 de l'Ordre 1/2020, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'article 5 de l'Ordre 1/2020, la Direcció General de Qualitat Democràtica, Responsabilitat Social i Foment de l'Autogovern, competent en matèria de memòria democràtica, s'ha encarregat d'ordenar i instruir el procediment, i ha acordat totes les actuacions necessàries per a la determinació, coneixement i comprovació de les dades en virtut de les quals procedeix adoptar la resolució pertinent.  
III. La Llei 8/2021, de 30 de desembre, de pressupostos de la Generalitat per a l'exercici 2022, preveu, dins de l'aplicació 36.92.32.632.09.7 (programa denominat «Qualitat democràtica»), la línia pressupostària S8335000, destinada a finançar la concessió de subvencions a ajuntaments i mancomunitats de la Comunitat Valenciana i entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, la posada en valor dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana, amb un import màxim global de 450.000,00 - (quatre-cents cinquanta mil euros).  
IV. La comissió de valoració, de conformitat amb els articles 6 i 9 de l'Ordre 1/2020, va acordar amb data 7 de juny de 2022, per unanimitat de les persones assistents, elevar la proposta motivada de resolució en els termes que figuren en l'acta de l'esmentada sessió, la qual s'incorpora a l'expedient de tramitació i se n'assumeix el contingut íntegrament.  
D'acord amb el que antecedeix i amb d'altra normativa que resulte d'aplicació pertinent, resolc:  
  
Primer  
Inadmetre a tràmit les sol·licituds formulades per les entitats que s'allisten en l'annex I, perquè les actuacions per a les quals se sol·liciten les ajudes no s'ajusten al que s'exigeix en l'article 1 de l'Ordre 1/2020, de 2 de juny i/o no corresponen a la línia S8335000 (línia 2) d'aquesta ordre.  
  
Segon  
Acceptar el desistiment exprés de l'Ajuntament de Vinalesa sobre la base de l'article 94 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Concedir la subvenció a les entitats que figuren en l'annex II, per ordre de número d'expedient i en funció de les puntuacions obtingudes.  
  
Les puntuacions s'han atorgat en aplicació dels criteris objectius d'atorgament previstos en els articles 7 i 8 de l'Ordre 1/2020, en relació amb els resolcs nové i deu de la resolució de convocatòria, i els imports econòmics han sigut determinats proporcionalment en funció de la puntuació obtinguda per cada entitat sol·licitant. Tot això de conformitat amb la proposta motivada de resolució efectuada per la comissió de valoració.  
Les subvencions es concedeixen a càrrec de la línia pressupostària S8335000 (línia 2), destinada, dins de l'aplicació 19.57.57.276.34 (programa denominat «Qualitat democràtica»), a finançar, en el marc de la Llei 8/2021, de 30 de desembre, de pressupostos de la Generalitat per a l'exercici 2022, la concessió de subvencions destinades a actuacions relacionades amb la memòria històrica i democràtica valenciana, la posada en valor dels llocs de la memòria i la retirada dels vestigis relatius a la Guerra Civil i la fi de la dictadura, amb l'import màxim de 450.000,00 euros.  
Les entitats beneficiàries hauran de complir les obligacions previstes en l'article 3, interpretat en connexió amb la resta de l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica, així com amb les previsions recollides en la Resolució de 23 de febrer de 2022, de la Conselleria de Participació, Transparència, Cooperació i Qualitat Democràtica, amb especial atenció a l'obligació de respectar el termini màxim de justificació de la subvenció rebuda, que finalitza, a tenor del resolc dotze de l'última resolució esmentada, el 25 d'octubre de 2022.  
La justificació de les subvencions per part de les entitats beneficiàries d'aquestes subvencions es realitzarà de manera telemàtica de conformitat amb el que s'estableix en el resolc tretze de la Resolució 23 de febrer de 2022.  
D'acord amb el que es preveu en l'article 12 de l'Ordre 1/2020, la Direcció General de Qualitat Democràtica, Responsabilitat Social i Foment de l'Autogovern aplicarà el pla de control aprovat per Resolució de la consellera de Participació, Transparència, Cooperació i Qualitat Democràtica el dia 2 de març de 2022.  
  
Quart. Obligacions específiques en matèria de transparència, subministrament d'informació i dades obertes.  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
2. Les entitats privades beneficiàries de la subvenció hauran de complir les obligacions de publicitat activa recollides en el capítol II, del títol I, de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000,00 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000,00 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000,00 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Conselleria de Participació, Transparència, Cooperació i Qualitat Democràtica en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per esta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este haja sigut atés, l'òrgan que ha realitzat el requeriment podrà acordar, amb advertiment i audiència a l'interessat previs, la imposició de multes coercitives en els termes previstos en l'article 5 de la Llei 1/2022.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat hauran de ser disposades, sempre que siga possible, com a conjunt de dades obertes.  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
D'acord amb l'article 9 de l'Ordre, en relació amb el resolc onze de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra esta resolució, que posa fi a la via administrativa, es podran interposar els recursos següents:  
  
a) Recurs potestatiu de reposició en el termini d'un mes davant la persona titular de la conselleria amb competències en matèria de memòria democràtica.  
b) O bé directament un recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats interessades puguen interposar qualsevol altre recurs que consideren pertinent.  
  
València, 11 de juliol de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
  
ANNEX I  
Entitats les sol·licituds de les quals s'inadmeten  
  
JSRDAJ/2022/6 AJUNTAMENT D'ALBALAT DELS SORELLS  
JSRDAJ/2022/12 AJUNTAMENT DE MANISES  
JSRDAJ/2022/15 AJUNTAMENT DE GANDIA  
JSRDAJ/2022/31 AJUNTAMENT DE MASSAMAGRELL  
JSRDAJ/2022/41 AJUNTAMENT DE PUEBLA DE ARENOSO  
JSRDAJ/2022/45 MANCOMUNITAT DE MUNICIPIS  
JSRDAJ/2022/58 AJUNTAMENT DE MELIANA  
JSRDAJ/2022/59 AJUNTAMENT DE CHIVA  
JSRDAJ/2022/71 CENTRE D'ESTUDIS ELS PORTS